| xénero *Catalpa* |
| --- |
| froitos e follas da catalpa común |
| Clasificación científica |
| 

|  |  |
| --- | --- |
| Reino: | Plantae |
| División: | Fanerógama Magnoliophyta |
| Clase: | Magnoliopsida |
| Orde: | Lamiales |
| Familia: | Bignoniaceae |
| Tribo: | Catalpeae |
| Xénero: | ***Catalpa***Scopoli |

 |
| especies |
| Véxase no texto |

Flores da catalpa común
Unha catalpa en Corea
***Catalpa*** (das linguas norteamericanas *catawba*), é un xénero de árbores caducifolias da familia das bignoniáceas, nativo de rexións temperadas de América do Norte, as Indias Occidentais, e a Asia oriental.

En Galiza emprégase coma ornamental e árbore de sombra en xardíns urbanos e rúas; especialmente a especie *Catalpa bignonioides*.

Descrición
----------

As catalpas medran de 10 a 25 m de altura, recoñecéndose doadamente polas súas grandes follas acorazonadas trilobuladas, con flores brancas ou amarelas en amplas panículas. Polo outono botan uns característicos froitos de 20 a 50 cm de lonxitude que lembran aos legumes, e que conteñen numerosas sementes miúdas e achatadas; cada semente ten dúas ás delgadas que axudan no esparexamento eólico. Ás veces as especies de *Catalpa* confúndense co tung pola semellanza das follas.

Ecoloxía
--------

Son árbores axeitadas para sombra densa, sendo un popular hábitat para numerosos paxaros, fornecendo un bo abeiro contra a choiva e o vento.

A árbore é o alimento vexetal para o verme *Catalpa sphinx*.

A catalpa máis vella que se coñece áchase no parque do Capitolio do Estado de Míchigan (Estados Unidos) e plantouse en 1873.

Taxonomía
---------

O xénero foi descrito por Giovanni Antonio Scopoli e publicado en *Introductio ad Historiam Naturalem* 170. 1777. A especie tipo é: *Catalpa bignonioides*

Etimoloxía
O nome deriva dos catawba americanos nativos dos Estados Unidos que chamaban a árbore de **catawba**(o uso de *Catalpa* é un erro de transcrición do botánico Scopoli, que fixo a primeira descrición formal do xénero).

Especies
--------

As dúas especies de América do Nortea, *Catalpa bignonioides* e mais *Catalpa speciosa* son moi cultivadas en todo o mundo coma árbores ornamentais polas súas vistosas flores. Ambas as dúas catalpas son moi semellantes, se ben a primeira ten follas, flores e froitos máis grandes. A catalpa amarela (*Catalpa ovata*) da China, con pálidas flores amarelas, tamén é moi cultivada coma árbore ornamental.

*Catalpa bignonioides* Walter - A catalpa por excelencia   

*Catalpa brevipes* Urb.   

*Catalpa bungei* C.A.Mey.   

*Catalpa cassinoides* Spreng.   

*Catalpa denticulata* Urb.   

*Catalpa domingensis* Urb.   

*Catalpa duclouxii* Dode   

*Catalpa ekmaniana* Urb.   

*Catalpa fargesii* Bur.   

*Catalpa henryi* Dode   

*Catalpa heterophylla* Dode  

*Catalpa himalayensis* Hort. ex Dippel  

*Catalpa hirsuta* Spreng.   

*Catalpa kaempferi* Siebold & Zucc.  

*Catalpa longisiliqua* Cham.   

*Catalpa longissima* (Jacq.) Dum.Cours.  

*Catalpa macrocarpa* Ekman   

*Catalpa microphylla* Spreng.   

*Catalpa nana* Hort. ex Dippel   

*Catalpa oblongata* Urb. & Ekman   

*Catalpa obovata* Urb.   

*Catalpa ovata* G.Don   

*Catalpa pottsii* Seem.   

*Catalpa pubescens* (Griseb.) Bisse   

*Catalpa pumila* Hort. ex Wien.   

*Catalpa punctata* Griseb.   

*Catalpa purpurea* Griseb.   

*Catalpa silvestrii* (Pamp. & Bonati) S.Y.Hu  

*Catalpa speciosa* Warder ex Engelm. - Catalpa norteña  

*Catalpa sutchuensis* Dode   

*Catalpa thunbergii* Hort. ex Wien.   

*Catalpa tibetica* Forrest   

*Catalpa vestita* Diels   

*Catalpa wallichiana* Hort. ex Wien.

* Fontes da listaxe

Notas
-----

1. ↑  "*Catalpa*". *Tropicos.org. Missouri Botanical Garden*. Consultado o 4 de setembro de 2013.
2. ↑  "Species Records of Catalpa". *ARS, National Genetic Resources Program, GRIN*. USDA . Arquivado dende o orixinal o 20-01-2009. Consultado o 19-8-2009.
3. ↑  "Plant name details for Catalpa". *IPNI*. Consultado o 19-8-2009.

Véxase tamén
------------

### Bibliografía

1. Gentry, A.H. 1992. Bignoniaceae–Part II (Tribe Tecomeae). Fl. Neotrop. 25(2): 1–370.
2. Molina Rosito, A. 1975. Enumeración de las plantas de Honduras. Ceiba 19(1): 1–118.
3. Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.

### Outros artigos

* Catalpa común

### Ligazóns externas

* *Catalpa speciosa* imaxes en bioimages.vanderbilt.edu

|  |  |
| --- | --- |
| Control de autoridades | 
* Wd: Q158072
* AAT: 300343899
* BRE: 2051835
* EBID: ID
* MAG: 2778344924

 |

|  |  |
| --- | --- |
| Identificadores taxonómicos | 
* APDB: 189179
* BioLib: 40938
* Dyntaxa: 1006442
* EPPO: 1CTLG
* FoC: 105851
* GBIF: 3172611
* iNaturalist: 50861
* IPNI: 30022327-2
* IRMNG: 1278728
* ITIS: 34312
* NBN: NHMSYS0000456977
* NCBI: 13406
* POWO: ID
* Soortenregister: 120811
* Tela Botanica: 86107
* Tropicos: 40002602
* uBio: 5871928
* PLANTS: CATAL
* VASCAN: 961

 |